**ג'ראד אנטוני היגינס** (באנגלית: **Jarad Anthony Higgins**;‏ 2 בדצמבר 1998 – 8 בדצמבר 2019), ידוע בשם הבמה **מיץ עולם** (**Juice WRLD**), היה ראפר, זמר ופזמונאי אמריקאי משיקגו, אלינוי. השיר המפורסם שלו "Lucid Dreams", צבר בספוטיפיי למעלה מ-2 מיליארד השמעות. בעקבות הלהיטים "All Girls Are the Same" ו-"Lucid Dreams", חתם היגינס על חוזה הקלטות יחד עם הלייבל Grade A ועם חברת התקליטים אינטרסקופ רקורדס.

השירים "All Girls Are the Same" ו-"Lucid Dreams" הם שניים מתוך 17 סינגלים מאלבום הבכורה של ג'וס *Goodbye & Good Riddance*, שבהמשך זכה בתואר הפלטינה מה-RIAA ומכר למעלה ממיליון עותקים. האלבום זכה לביקורות חיוביות, ושלושה סינגלים נוספים מתוכו נכנסו למצעד בילבורד הוט 100; שלושת הסינגלים הם "Lean Wit Me", "Wasted" ו-"Armed And Dangerous". ב-2018 חבר היגינס לראפר פיוצ'ר ויחד הוציאו את המיקסטייפ *WRLD On Drugs*. לאחר מכן ב-2019, הוציא ג'וס את אלבום הסולו השני שלו *Death Race For Love*, שהגיע למקום הראשון במצעד הבילבורד 200. באלבום נמצאים גם השירים המוכרים של ג'וס, "Robbery" ו-"Hear Me Calling".

ב-8 בדצמבר 2019, שמונה חודשים בדיוק לאחר צאת אלבום הסולו השני שלו, לקה היגינס בהתקף אפליטפטי בנמל התעופה שיקגו מידוויי. היגינס הובהל למרכז הרפואי שבאווק לון, אילינוי, ושם נקבע מותו. מותו גרם לצער רב בתעשיית המוזיקה, והורגש ברשתות החברתיות. אלבומו הראשון שיצא לאחר המוות נקרא *Legends Never Die*, ויצא ב-10 ביולי 2020. האלבום עצמו נכנס היישר אל המקום הראשון במצעד הבילבורד 200. כל השירים מתוך האלבום הגיעו למצעד הבילבורד הוט 100, וחמישה מהשירים אף הגיעו לעשרת המקומות הראשונים במצעד בו זמנית. האמנים היחידים הנוספים שחמישה שירים שלהם הגיעו בו זמנית לעשרת המקומות הראשונים במצעד הבילבורד הם הביטלס ודרייק. ב-10 בדצמבר 2021 יצא אלבומו הרביעי (והשני לאחר המוות) *Fighting Demons*.

ראשית חייו
----------

ג'ראד אנטוני היגינס נולד ב-2 בדצמבר 1998, בשיקגו, אילינוי. הוריו התגרשו כשהיה בן שלוש, ואימו של היגינס גידלה אותו ואת אחיו הגדול לבדה. כשהיה בן ארבע, ג'ראד למד לנגן בפסנתר, ולאחר מכן למד גם לנגן על גיטרה ותופים; בתזמורת של כיתתו בבית הספר ניגן היגינס על חצוצרה.

אימו של היגינס הייתה דתייה ושמרנית, ולכן לא הסכימה לו להאזין לשירי היפ הופ. היגינס האזין במקום זאת למוזיקת פופ ורוק, וכשהיה ילד, אהב לשחק במשחקי וידאו כגון Tony Hawk's Pro Skater ו-Guitar Hero; אותם המשחקים עזרו לו להכיר אמנים ולהקות כמו בלינק-182, בילי איידול, פאניק! אט דה דיסקו ועוד.

היגינס התחיל לשתות לין בגילאי 11–12, וכבר ב-2013 השתמש בזאנקס ופרקוסט. בשנה השנייה ללימודיו בתיכון, הקליט היגינס את רוב שיריו ראשונים בעזרת הטלפון הנייד שלו והעלה אותם לסאונד קלאוד. כמה שנים לאחר מכן, עזב היגינס את בית הספר.

קריירה
------

### ראשית הקריירה

היגינס החל לפתח את עצמו כאמן בשנתו הראשונה בתיכון. שירו הראשון נקרא "Forever", ואותו העלה ב-2015 לסאונד קלאוד תחת שם הבמה **JuiceTheKidd** (בעברית: **ג'וס דה קיד**). את שירו הראשון, כמו שאר שיריו הראשונים, הקליט בעזרת הטלפון הנייד שלו. היגינס בחר את השם JuiceTheKidd בהשראת הסרט Juice (אנ') של הראפר טופאק; ובהמשך, כשהתחיל לקחת את המוזיקה באופן רציני, שינה את שם הבמה ל-**Juice WRLD** (בעברית: **ג'וס וורלד**), משום שרצה "לשנות את העולם" בעזרת המוזיקה שלו.

השיר המקצועי הראשון שהוציא היגינס נקרא "Too Much Cash", אותו הפיק ניק מירה, שנהפך למפיק הראשי של ג'וס בתחילת דרכו. את השיר היגינס פרסם במרץ 2017, ועם הזמן פרסם עוד מספר שירים שעליהם עבד. במהלך אותה התקופה, כדי לממן את שעות האולפן והפקות השירים, עבד היגינס במפעל ליצור חלקי כלי רכב, ולאחר כשבועיים התפטר ממקום עבודתו משלא היה מרוצה מהתפקיד.

ביוני 2017, הוציא היגינס את המיני-אלבום השלישי שלו (תחת שם הבמה ג'וס וורלד) *JuiceWRLD 9 9 9*, שכלל את הלהיט "Lucid Dreams". באותה התקופה תפס היגינס את תשומת ליבם של ראפרים ומפיקים כמו ווקה פלקה פליים וסאות'סייד. היגינס תפס גם את תשומת ליבם של הראפרים ג'י הרבו וליל ביבי; מה שהוביל לחתימתו של היגינס בלייבל Grade A שמנוהלת בין היתר גם על ידי ליל ביבי.

### 2017–2018: האלבום Goodbye & Good Riddance

ג'וס וורלד בראיון בתחנת הרדיו Hot 107.9.
בדצמבר 2017, הוציא היגינס את המיני-אלבום *EP Nothings Different*, מיני-אלבום בן שלושה שירים, שכלל בתוכו את השיר "All Girls Are the Same". המיני-אלבום זכה לחשיפה במספר בלוגים אינטרנטים העוסקים בהיפ-הופ; אחד הבלוגים היה "Lyrical Lemonade", שמנוהל על ידי קול בנט. בנט עזר להיגינס להתפרסם, ובפברואר 2018, הוציא היגינס וידאו קליפ בבימויו של קול בנט לשיר "All Girls Are the Same". הקליפ עלה לעמוד היוטיוב של "Lyrical Lemonade" וזכה לפופולריות רבה. בעקבות כך, חתם היגינס על חוזה הקלטות בחברת התקליטים אינטרסקופ רקורדס תמורת 3,000,000 דולר. לשיר "All Girls Are the Same" הצטרף הראפר ליל יאכטי בביצוע רמיקס לשיר, והצצה לרמיקס פורסמה באינסטגרם; הרמיקס לא זכה לצאת בסופו של דבר. "All Girls Are the Same" זכה לשבחים ביקורתיים וקיבל את הכינוי "המוזיקה החדשה הטובה ביותר" מאתר החדשות פיצ'פורק. באפריל, השיר פורסם כסינגל, ויחד עם השיר "Lucid Dreams", זכה היגינס לכניסתו הראשונה למצעד בילבורד הוט 100, כאשר "All Girls Are the Same" במקום ה-92 ו-"Lucid Dreams" במקום ה-74.

ב-4 במאי, השיר "Lucid Dreams" קיבל גם הוא וידאו קליפ בבימויו של קול בנט, ויצא בערוץ היוטיוב "Lyrical Lemonade". ב-11 במאי פורסם רשמית כסינגל. השיר הגיע לשיא במקום ה-2 בבילבורד הוט 100 והפך במהרה לאחד משירי הסטרימינג הגדולים של 2018. השיר "Lucid Dreams" נחשב לשיר הפופולרי ביותר של ג'וס וורלד ומונה בספוטיפיי (נכון לנובמבר 2020) למעלה מ-1.4 מיליארד השמעות. ב-23 במאי יצא אלבום אולפן הבכורה של ג'וס וורלד, שנקרא *Goodbye & Good Riddance*. האלבום כולל בין היתר את השירים "All Girls Are The Same", "Lucid Dreams" וגם את השיר "Lean wit Me" שהגיע למקום ה-68 במצעד בילבורד הוט 100.

ב-18 ביוני, נרצח הראפר XXXTentacion, ראפר שהיווה השפעה על ג'וס. ב-19 ביוני, הוציא ג'וס את המיני-אלבום השני שלו בשם *Too Soon*, והביע הוקרה לשני ראפרים שנפטרו בטרם עת, הראפר ליל פיפ והראפר XXXTentacion. באותה השנה, זכה היגינס להשתתף בתוכנית "אפל מיוזיק: הבא".

ב-10 ביולי יצא השיר "Wasted", שיתוף הפעולה של ג'ס והראפר ליל עוזי ורט. השיר נכנס לאלבום *Goodbye & Good Riddance*, וזהו שיתוף הפעולה היחיד שעשה ג'וס באלבומו הראשון. השיר הגיע למקום ה-67 במצעד בילבורד הוט 100. באותם הימים, הודיע ג'וס כי עובד על האלבום הבא שלו וכי יצא לסיבוב ההופעות הראשון שלו בשם The WRLD Domination Tour; אל הסיבוב ההופעות הצטרפו הראפרים קורדאה, ליל מוזי ובלייק.

### 2018–2019: המיקסטייפ Wrld On Drugs, האלבום Death Race For Love והמוות

ב-3 באוגוסט 2018, ג'וס וורלד התארח בשיר "No Bystanders" מתוך האלבום *Astroworld* של הראפר טראוויס סקוט. ב-8 באוגוסט, ביצע ג'וס את הופעתו הטלוויזיונית הראשונה, בתוכנית הלילה "ג'ימי קימל לייב!". בתוכנית הופיע ג'וס וביצע את השיר "Lucid Dreams". ב-15 באוקטובר, הוציא ג'וס יחד עם הראפר פיוצ'ר את שירם הראשון "Fine China" מתוך המיקסטייפ המשותף WRLD On Drugs; ב-19 באוקטובר יצא המיקסטייפ המלא. ב-9 נובמבר, הוציא ג'וס את הקליפ "Armed and Dangerous", בבימויו שלו קול בנט. ב-30 בנובמבר יצא השיר "Nuketown",שיתוף פעולה בין הראפר סקי מאסק דה סלאמפ גאד וג'וס וורלד; השיר יצא במסגרת האלבום *STOKELEY* של סקי מאסק דה סלאמפ גאד. לקראת סוף השנה, ב-13 בדצמבר, שירו של ג'וס "Hide" נכנס לפסקול הסרט ספיידרמן: ממד העכביש, ובשיר אירח את הראפר והמפיק סיזן. בנוסף בדצמבר, סקי מאסק דה סלאמפ גאד אישר כי לו ולג'וס קיים מיקסטייפ בשם *Evil Twins*, שתוכנן לצאת בדצמבר 2019.

בפברואר 2019, יצאה ניקי מינאז' לסיבוב הופעות באירופה, שאליו היה אמור להצטרף הראפר פיוצ'ר, אך לבסוף החליף אותו ג'וס.

ג'וס וורלד מופיע בפסטיבל Les Ardentes
ב-13 בפברואר, הוציא ג'וס את השיר "Robbery", זהו השיר הראשון שיצא מתוך אלבום הסטודיו השני שלו. יום לאחר מכן, ב-14 בפברואר, הוציא ג'וס יחד עם קול בנט את הקליפ לשיר. את השיר השני מתוך האלבום הוציא ג'וס ב-1 במרץ, ונקרא "Hear Me Calling".
ב-8 במרץ, הוציא ג'וס וורלד את אלבום האולפן השני שלו, *Death Race For Love*. האלבום הגיע לראש מצעד הבילבורד 200 וכלל שיתופי פעולה עם הזמרים והראפרים יאנג ת'אג, קלאבר וברנט פאיאז. לאחר מכן ג'וס פרסם קליפים גם לשירים "Hear Me Calling" ו-"Fast" מתוך האלבום, ויצא לסיבוב הופעות לקידום האלבום (The Death Race for Love Tour). מאוחר יותר באותה השנה, ג'וס הוציא מספר שירים ושיתופי פעולה: "All Night" בשיתוף עם להקת הבנים הקוריאנית BTS, השיר "Hate Me" יחד עם הזמרת אלי גולדינג, ו-"Graduation" יחד עם המפיק בני בלנקו. באותה השנה, ב-6 ביולי, ג'וס הוציא את השיר "Run!", זהו שיר הסולו הראשון של ג'וס שיצא מאז צאת האלבום *Death Race For Love*. השיר פורסם בחשבון היוטיוב ובחשבון הסאונד קלאוד של ג'וס, אך לבסוף נמחק מערוץ היוטיוב, ונשאר זמין רק בסאונדקלאוד.

ב-4 באוקטובר, יצא שירו האחרון של ג'וס בזמן שהיה חי, "Bandit", בשיתוף הפעולה יחד עם הראפר NBA YoungBoy, ווידאו קליפ בבימויו של קול בנט. קצת פחות משנה לאחר צאת האלבום *STOKELEY* של הראפר סקי מאסק, ב-25 באוקטובר, יצא הקליפ לשיר "Nuketown" המשותף של השניים, יחד עם וידאו קליפ בבימויו של קול בנט גם הוא. ב-21 בנובמבר, יצא ג'וס לטור האחרון שלו באוסטרליה יחד עם הראפר המקומי דה קיד לארוי וליל ג'יי. ג'וס היווה ללארוי כמנטור ובילה איתו. ב-22 בנובמבר, יצא האלבום *A Love Letter to You 4* של הראפר טריפי רד. האלבום כלל שיר בשיתוף פעולה יחד עם הראפר YNW Melly וג'וס וורלד. זו הופעת האורח האחרונה של ג'וס שיצאה בזמן שהיה חי. ב-29 בנובמבר, התקיימה ההופעה האחרונה של ג'וס. ההופעה התקיימה ב-Festival Hall בעיר מלבורן שבאוסטרליה.

ב-8 בדצמבר 2019, המריא היגינס יחד עם מטוסו הפרטי משדה התעופה ואן נייס שבלוס אנג'לס, ונחת בנמל התעופה הבינלאומי מידוויי שבשיקגו. לאחר שנחת, לקה ג'ראד אנטוני היגינס בהתקף אפילפטי שנחשד מתוצאה של שימוש בסמים. היגינס הובהל לבית החולים שב-Oak Lawn, ושם נקבע מותו. מותו של הראפר עורר כאב וצער גדול בקרב המשפחה, החברים, המעריצים ובקרב אנשים רבים מתעשיית המוזיקה הבינלאומית.

הלוויותו של היגינס נערכה ב-13 בדצמבר 2019 בהארווי, אילינוי.

ב-14 בדצמבר, היה אמור ג'וס וורלד להופיע בפסטיבל ה-Rolling Loud. אך בעקבות מותו, ב-15 בדצמבר, התקיימה הופעה בשם "Juice WRLD Death Race for Love The Final Lap" לזכרו במסגרת הפסטיבל.

### 2020–הווה: הוצאת המוזיקה שלאחר המוות והאלבום Legends Never Die

שיתוף הפעולה הראשון של היגינס שיצא לאחר מותו היה ב-17 בינואר 2020, בשיר "Godzilla" מתוך אלבומו ה11 של הראפר אמינם, *Music to Be Murdered By*. השיר הגיע למקום הראשון במצעד בילבורד הוט 100, ובמצעד הסינגלים הבריטי. ב-22 בינואר, פורסמה הודעה על ידי משפחתו והצוות מ-Grade A בחשבון האינסטגרם של היגינס, ובה הודו למעריצים על כל התמיכה:

> 
> מעומק ליבנו, אנו רוצים להודות לכל אחד ואחת מכם על הערצתכם הבלתי מחולקת ואהבתכם לג'וס. אתם התכוונתם לכל העולם לג'וס ועל ידי האזנה למוזיקה שלו, צפייה בסרטונים שלו ושיתוף בסיפוריכם עליו, אתם שומרים על זיכרונו חי לעד. אנו מתכננים לכבד את כישרונותיו של ג'וס, את רוחו ואת האהבה שחש למעריציו על ידי שיתוף מוזיקה שלא פורסמה ופרויקטים אחרים שהוא היה בלהט בתהליך פיתוחם.
> 
> 
> 
> 

ב-28 בפברואר, יצא האלבום PTSD של ג'י הרבו, בו התארח ג'וס בשיר "PTSD", לצד ליל עוזי ורט וצ'אנס הראפר. זהו השיר השני המשותף שיצא להיגינס וליל עוזי ורט מאז צאת השיר "Wasted".

באותה השנה, ב-13 במרץ, יצא הרמיקס של ג'וס לשיר "Suicidal", שיר של הראפר YNW Melly מתוך אלבומו Melly vs. Melvin. לאחר שבעבר הגיע השיר בגרסתו המקורית למצעד בילבורד הוט 100, הופיע שוב השיר במצעד, אך בגרסת הרמיקס, והגיע למקום ה-20. כחודש לאחר מכן, ב-17 באפריל, יצא שיתוף הפעולה "No Me Ame" של הזמר והראפר אנואל AA, המפיק Rvssian וג'וס. בעזרת טכנולוגיית CGI, הופיע ג'וס כמין דמוי מלאך בוידאו קליפ המלווה לשיר. ב-23 באפריל, הוציא הצוות של ג'וס הודעה דרך חשבון האינסטגרם שלו, ובה הם מודיעים כי שיר הסולו הראשון של ג'וס לאחר המוות יצא יום למחרת, בשם "Righteous". יום לאחר מכן, ב-24 באפריל, יצא השיר "Righteous" יחד עם וידאו קליפ משולב אנימציה, את השיר הקליט ג'וס בסטודיו הביתי שלו שנמצא בלוס אנג'לס. ב-4 במאי הודיעה אלי לוטי, בת זוגו של ג'וס, כי עתיד לצאת לג'וס אלבום בשם Outsiders. לכבוד יום ההולדת של לוטי שהתקיים ב-28 במאי. יום למחרת, יצא השיר, "Tell Me You Love Me", שיתוף הפעולה של ג'וס וטריפי רד, יחד עם וידאו קליפ בבימויו של קול בנט.

כיתוב "Legends Never Die" שהופיע באתר הרשמי של ג'וס.
לאחר שהיגינס היווה אז כמנטור לראפר דה קיד לארוי והספיק להקליט שיר יחד איתו, ב-12 ביוני יצא השיר משותף של השניים בשם "Go". השיר עלה ליוטיוב יחד עם וידאו קליפ שבו מוצג הסשן שבו הקליט ג'וס את הבית שלו בשיר. ב-6 ביולי, הצוות של ג'וס חשף לראשונה בחשבון האינסטגרם של ג'וס את עטיפת האלבום ושם האלבום החדש והראשון לאחר מותו, בשם *Legends Never Die*. באותו היום, יצא השיר "Life's a Mess", שיתוף הפעולה של ג'וס והזמרת הלסי. כמה ימים לאחר מכן, ב-9 ביולי, יצא השיר "Come and Go", שיתוף הפעולה של ג'וס ומרשמלו. אלבומו הראשון של ג'וס לאחר המוות, *Legends Never Die*, יצא ב-10 ביולי, וכולל 17 שירים ו-4 קטעי קישור (אינטרלוד). האלבום תואר על ידי הצוות של ג'וס כ"דרך הטובה ביותר להציג את המוזיקה של ג'וס ועבודתו עליה". האלבום הגיע למקום הראשון במצעד הבילבורד 200, וחמישה שירים מתוך האלבום הגיעו בו זמנית לעשרת המקומות הראשונים במצעד בילבורד הוט 100: "Come And Go" במקום השני, "Wishing Well" במקום החמישי, "Conversation" במקום השביעי, "Life’s A Mess" במקום התשיעי, ו-"Hate The Other Side", שיתוף הפעולה של ג'וס, פולו ג'י, קיד לארוי ומרשמלו במקום העשירי. ג'וס הוא האמן השלישי שהגיע להישג הזה, השניים הנוספים הם הבילטס ודרייק.

ב-6 באוגוסט, יצא השיר "Smile", שיר של ג'וס שבו מתארח הזמר דה ויקנד. השיר הודלף ביוטיוב ובסאונדקלאוד לפני יותר משנה בשם "Sad". ב-23 באוקטובר, אישר ליל ביבי כי האלבום הבא של ג'וס בתהליך עבודה. ב-2 בדצמבר 2020, היגינס היה אמור לחגוג את יום הולדתו ה-22. לכבוד זה, יצא השיר "Real Shit", שיתוף פעולה יחד עם המפיק בני בלנקו. ב-8 בדצמבר 2020, ביום השנה למותו של היגינס, יצא שיתוף הפעולה שלו "Reminds Me Of You", שיר שבו מתארח הראפר דה קיד לארוי.

ב-15 בינואר 2021 יצא הסינגל "Bad Boy" בהשתתפות יאנג ת'אג, המלווה בוידאו קליפ האחרון שצילם ג'וס לפני מותו, שביים קול בנט. ב-22 בינואר יצא השיר "Buck 50", שיר מתוך הגרסה המורחבת של האלבום *Family* של DJ Scheme. בתכנון המקורי, השיר היה אמור לצאת ב-4 בדצמבר 2020 יחד עם שאר האלבום, אך יומיים לפני צאת האלבום DJ Scheme הוציא הודעה בחשבון הטוויטר שלו כי השיר יצא בגרסה המורחבת של האלבום. את השיר הפיק DJ Scheme יחד עם קארלטון, חבר ילדות של היגינס; זה הוא השיר הראשון של היגינס בו משולב סולו גיטרה. ב-5 במרץ הוציא קלאבר את השיר "Life's A Mess II", גרסה אקוסטית לשיר המקורי "Life's A Mess"; בגרסה החדשה מתארחים קלאבר ופוסט מאלון (הלסי אינה לוקחת חלק בגרסה החדשה), ולטענת קלאבר, הגרסה האקוסטית היא הגרסה שג'וס רצה להוציא. ב-29 באפריל פורסמה רשימת המועמדים לטקס פרסי המוזיקה של בילבורד 2021; היגינס זכה ל-7 מועמדויות, וביניהן: האמן המוביל, האמן הראשון במצעד הבילבורד 200, אמן הראפ הטוב ביותר ואלבום הראפ הטוב ביותר. במצעד העשור של השנים 2010-2019 שפורסם על ידי מגזין המוזיקה בילבורד הגיע ג'וס למקום ה-51 ברשימת 100 השירים החמים של העשור יחד עם השיר "Lucid Dreams", למקומות 57 ו-159 מצעד הבילבורד 200 יחד עם האלבומים *Goodbye & Good Riddance* ו-*Death Race for Love* בהתאמה, ולמקום ה-64 במצעד 100 האמנים של העשור. לכבוד ציון 3 שנים לאלבום *Goodbye & Good Riddance*, ב-28 במאי הוציא הלייבל שבו חתום ג'וס וורלד, גרייד איי, גרסה מחודשת לאלבום ובה תוספת של שיר חדש בשם "734" ורמיקס בהשתתפות ליל עוזי ורט לשיר "Lucid Dreams". בנוסף, עלו לערוץ היוטיוב שלו רצועות האלבום מחדש אך בתוספת של סרטון מיוחד לכל רצועה. ב-11 ביוני יצאו שני שיתופי פעולה של ג'וס, "Anti Social" יחד עם הרכב ההיפ הופ האמריקאי מיגוס, ו"Can't Leave You Alone" יחד עם ההרכב מארון 5, וב-20 באוגוסט יצא שיתוף הפעולה של טריפי רד וג'וס "Matt Hardy 999".

ב-8 ביולי הוכרז אלבומו הרביעי של ג'וס (והשני לאחר מותו) *The Party Never Ends**;* בהכרזה נחשפה עטיפה לא רשמית לאלבום וטריילר קצר. ב-26 ביולי עלה לערוץ היוטיוב של HBO טריילר לסדרת סרטים דוקומנטריים בשם Music Box, הסדרה תכלול 6 סרטים דוקומנטריים ובתוכם גם סרט דוקומנטרי על ג'וס. לאחר ציפייה רבה, ב-28 באוגוסט הוכרז כי שבוע לאחר מכן יוכרז התאריך ליציאת השיר הראשון מתוך האלבום המצופה *The Party Never Ends**.* שבוע לאחר מכן, ב-4 בספטמבר העלה ליל ביבי ציוץ כי התאריך הוא ה-17 בספטמבר, אך ב-15 בספטמבר מחק ליל ביבי את הציוץ וב-17 בספטמבר לא יצא השיר. ב-25 בספטמבר עלה ליל ביבי ללייב באינסטגרם וחשף כי האלבום יצא אך ורק כשהסרט התיעודי על ג'וס יצא. ב-30 באוקטובר נחשף טריילר ראשון לאלבום החדש של ג'וס. הטריילר הוקרן במהלך פסטיבל הרולינג לאוד שהתקיים בניו-יורק, ובסוף הטריילר נחשף כי שם האלבום יהיה *Fighting Demons*. שלושה ימים לאחר מכן יצא בערוץ היוטיוב של HBO הטריילר הרשמי לסדרת הסרטים התיעודיים, לקראת סוף הטריילר הוכרז כי שם הסרט התיעודי על ג'וס יהיה "Into The Abyss" וכי הוא יצא ב-16 בדצמבר 2021. ב-11 בנובמבר יצא לעמוד האינסטגרם הרשמי של ג'וס וורלד טריילר רשמי לאלבום כשברקע השיר המצופה של ג'וס - "Already Dead". בסוף הטריילר נחשף גם תאריך היציאה הרשמי לאלבום - 10 בדצמבר 2021; יום למחרת יצא רשמית השיר "Already dead". השיר זכה לפופולריות רבה בקרב המעריצים והגיע למקום ה-20 במצעד הבילבורד הוט 100. ב-12 בנובמבר הסרט התיעודי של ג’וס הוקרן בהצגת בכורה עולמית במהלך פסטיבל "איי-אף-אָיי" שהתקיים בין ה-10 בנובמבר ל-14 בנובמבר. הסרט בוים על ידי טומי אוליבר ויחקור את מפעל חייו של כוכב ההיפ הצעיר. בסרט יופיעו בין היתר האנשים המרכזיים שהיו קשורים לחיים ולקריירה של ג'וס כמו: קול בנט, טריפי רד, פולו ג'י, היט-בוי, רקס, בני בלנקו, ג'י הרבו, דה קיד לארוי, ליל ביבי ועוד. ב-20 בנובמבר העלה ליל ביבי את הציוץ: "After we Fighting demons, we party", ציוץ שמאשר כי האלבום *The party Never ends* לא נגנז אלא נדחה בעקבות יציאת הסרט התיעודי. כחמישה ימים לאחר מכן, ב-25 בנובמבר, יצאה בעמוד 999.club הכרזה על Juice WRLD Day, יום שיחול ב-9 בדצמבר (יום אחרי יום ציון השנתיים למותו של ג'וס) ובו יתקיים אירוע לזכרו של ג'וס. האירוע עתיד להתקיים בשיקגו ובאירוע תתקיים האזנה מוקדמת לאלבום החדש, הצצה מיוחדת לסרט התיעודי, הופעות אורח ועוד.

לכבוד יום ההולדת ה-23 של ג'וס, ב-2 בדצמבר 2021 הורכז על יציאתו של הסינגל השני מתוך האלבום *Fighting Demons*, השיר "Wandered To LA" שבו יתארח הזמר ג'סטין ביבר, ובנוסף, יצא הטריילר הסופי והרשמי לסרט התיעודי על ג'וס. יום לאחר מכן, ב-3 בדצמבר 2021 יצא השיר "Wandered To LA" יחד עם ג'סטין ביבר. ב-10 בדצמבר יצא אלבומו הרביעי (והשני לאחר המוות) *Fighting Demons* יחד עם קליפ לשיר "Burn". ב-16 בדצמבר עלה לרשת הסטרימינג HBO MAX הסרט התיעודי על ג׳וס תחת השם "Juice WRLD: Into The Abyss". ב-2 בפברואר התווספו 2 שירים לגרסה המורחבת של האלבום - "Go hard 2.0" (גרסה נוספת לשיר "Go hard" הכוללת גם את הבית השני בשיר), והשיר "Cigarettes". בנוסף, ב-18 במרץ התווספו לאלבום: השיר המצופה של ג׳וס - "Sometimes" (שהקלטתו הופיעה בסרטו של ג׳וס), ושני השירים שכבר הוציא ג׳וס ב-2018 - "Legends" ו-"Rich And Blind".

ב-14 באוקטובר יצא שיר שיתוף הפעולה של הדי ג'יי והמפיק מרשמלו יחד עם ג'וס - "Bye Bye"; בנוסף יצא גם וידאו קליפ לשיר. את השיר הציג לראשונה ג'וס בלייב באינסטגרם שהתקיים ב-27 בפברואר 2019, ההצצה לשיר מתוך הלייב של ג'וס עלתה לעמוד הטיקטוק של מרשמלו. בנוסף, מרשמלו פרסם בעמוד הטיקטוק שלו סרטון יחד עם ג׳וס מיום ההקלטה של השיר "Bye Bye", יום שבו הקליטו 7 שירים נוספים; בפוסט באינסטגרם הוסיף מרשמלו כי הוא "לא יכול כבר לחכות שהעולם ישמע את המוזיקה שהכינו יחד".

אמנותיות
--------

### השפעות וסגנון ווקאלי ומוזיקלי

קניה וסט, אחד מהאמנים שהיוו השפעה על ג'וס וורלד
היגינס סיפר כי ההשפעות המוזיקליות שלו רחבות, החל ממוזיקת היפ הופ ועד מוזיקת רוק. האמנים המרכזיים שהשפיעו על היגינס בין היתר הם: טראוויס סקוט, צ'יף קיף, קניה וסט וזמר הרוק האנגלי בילי איידול. ג'וס וורלד שייך לשורת האמנים שמדברים על הרגשות שלהם בגילוי לב בשירי האימו ראפ, סצנה שקיבלה השראה מהאלבום *808s & Heartbreak* של קנייה וסט. מייקל סאפונרה, כתב המגזין בילבורד תיאר: "אם קניה וסט והשפעות האלבום *808s & Heartbreak* היו עץ, ג'וס וורלד היה ענף הצומח מהעץ ומצמיח עלים ופרחים באמצעות השפעותיו האומנותיות". בראיון ל-All Def Music סיפר היגינס כי השיר "Street Lights" גרם לו להיות עצוב אפילו שבקושי היה לו על מה. השפעות נוספות על היגינס הם וו טאנג קלאן, פיוצ'ר, Quietdrive, פול אאוט בוי, בלאק סבאת', The Starting Line, הקרנבריז, The City Drive, טופאק שאקור, אמינם, קיד קאדי ו-Escape the Fate.

המוזיקה של היגינס סומנה כשילוב של ז'אנר האימו יחד עם ז'אנר הרוק המתמקד במוזיקת שמדברת על לב שבור. ב-2018 ספוטיפיי הכתירה את ז'אנר האימו ראפ כז'אנר הצומח ביותר, ז'אנר שבו היגינס זכה להצלחה רבה. אחת הסיבות לכך היא שיתוף הפעולה של היגינס יחד ברנדון יורי, סולן להקת פאניק! אט דה דיסקו. היגינס הגדיר את תווית האימו כתווית שלילית וחיובית כאחד, הוא הרגיש שמוזיקה צריכה להיות לפעמים מעט חשוכה כדי לשקף את שקיפת העולם שלו שהעולם אינו באמת מקום מאושר תמיד.

היגינס סיפר כי השיר "Lucid Dreams" הוא השיר היחיד מתוך האלבום *Goodbye & Good Riddance* שאותו הוא כתב; שאר השירים מתוך האלבום נוצרו באלתור (פריסטייל). במקום לכתוב את השירים, בסטודיו, היגינס היה מתיישב או עומד לצד המיקרופון בעוד הביט מושמע באוזניות ופשוט מאלתר את השירים בטכניקת הפריסטייל. כאשר היה כותב, בדרך כלל היה קודם שומע את הביט ומיד מתחיל לגבש רעיון.

### נושאי שיריו

היגינס הבין את ערך המעמד שלו כאחד מאמני הסאונדקלאוד העכשויים והאחדים שביכולתם ליצור בלדת נשמה ולשלב באותה הפעימה גם מוזיקת ראפ והיפ הופ קלאסית. השירים המצליחים ביותר שלו מבטאים יצירות מלודיות (בהשראת ז'אנר האימו) המציגות את מיומנות הכתיבה ואלתור השירים שלו. היגינס טען שבשירים שלו הוא מדבר על דברים שאנשים חושבים ומרגישים אך חוששים לדבר עליהם, כמו להיות פגיע ונפגע. היגינס הציע בשיריו מילים הנוגעים בשיברון לב ורגשות מפוצלים, ואף על פי שלא היה פורץ דרך בתחום, גישתו המוזיקלית סיפקה תחשות היכרות שאליה יכלו להתחבר מתבגרים שבורי לב. היגינס טען כי לרוב כתב רק מניסיון אישי, ומצא כוח בכאביו ובפגיעותיו.

תדמית ציבורית
-------------

### הכרה והישגים

קריירתו של היגינס זכתה לשבחים מאמנים רבים כגון: אמינם, דרייק, מרשמלו, ברנדון יורי, יאנג ט'אג, אלי גולדינג, רודי ריץ', ליל דיקי, ליל נאס X, ליל יאכטי וליל ביבי.

במהלך הקריירה זכה ג'וס וורלד במספר פרסים, הבולטים מביניהם: זכייה בתור האמן החדש המוביל בפרס המוזיקה של בילבורד 2019 וזכייה בתור אמן הראפ/היפ הופ המועדף בפרס המוזיקה האמריקאית 2020. ג'וס הוא האמן השלישי שחמישה שירים מתוך אלבומו הגיעו בו זמנית לעשרת המקומות הראשונים במצעד הבילבורד הוט 100, השניים הנוספים הם הבילטס ודרייק. *Legends Never Die,* אלבומו הראשון של היגינס לאחר מותו, הוא האלבום עם מספר המכירות הגדול ביותר בשבוע הראשון מזה 24 שנה בקטגוריית אלבומים שיצאו לאחר מות האמן; בשבוע הראשון לצאתו נמכרו כ-497,000 עותקים.

### פילנתרופיה

בנובמבר 2019 חבר היגינס למקדונלד'ס; במסגרת שיתוף הפעולה היגינס הופיע בחינם בעיר ילדותו, שיקגו, ויחד עם Genius גייסו כסף לארגון 100 Black Men of Chicago, ארגון ומסגרת חינוכית שמטרתו לשפר את איכות החיים והחינוך של אפרו-אמריקאים בשיקגו. היגינס סיפר כי בילדותו נהג גם הוא לבלות במסגרת החינוכית של 100 Black Men of Chicago, ולכן בחר לתרום לארגון:

> 
> דבר אחד שאמא שלי למדה אותי זה שאסור לשכוח להחזיר ולתרום חזרה לא משנה מי אתה ומה אתה עושה... הארגון במידה מסויימת עזר לי לבנות את האישיות שלי ולמצוא משמעות לחיים שלי.
> 
> 
> 
> — ג'וס וורלד בראיון ל-Genius
> 

בסופו של דבר גויסו ונתרמו 20,000 דולר עבור הארגון.

#### עמותת Live Free 999

עמותת Live Free 999 הוקמה על ידי כרמלה וואלס, אימו של היגינס, לאחר מותו. מטרת העמותה היא לתמוך בתוכניות המספקות אפיקים חיובים לטיפול באתגרים בתחום בריאות הנפש אצל בני האדם והתמכרויות. העמותה עושה זאת באמצעות תרומות כספים ושותפויות. מעבר לתמיכה הכספית, העמותה מסמנת לעצמה מטרה שימשך השיח סביב בריאות הנפש והתמכרויות ובכך לעזור לאנשים המתמודדים עם הבעיות. כרמלה קיבלה השראה לשם העמותה לאחר שמצאה תמונה ישנה של היגינס כשהוא לובש ז'קט ג'ינס שעליו כתב "Live Free". בסמוך ליציאת אלבומו הראשון של היגינס לאחר מותו, *Legends Never Die,* נמכרו חולצות בשיתוף פעולה יחד עם Lyrical Lemonade כאשר כל ההכנסות הועברו לתרומה. ב-6 באוקטובר 2020 תרמה העמותה מספר כלי נגינה לבית הספר בו למד היגינס.

חיים אישיים
-----------

להיגינס היסטוריה ארוכה בשימוש בסמים. היגינס החל לצרוך סמים עוד בגיל צעיר, וכשגדל, דיבר על הנושא והחוויות בגילוי לב. אימו של היגינס, כרמלה וואלס, חשפה כי התמודד גם עם חרדה ודיכאון בנוסף למאבקו בהתמכרות לסמים.

ג'ראד אנטוני היגינס התגורר בלוס אנג'לס יחד עם אלי לוטי החברה שלו, באזור זמן המוות שלו. השניים חשפו את הזוגיות שלהם בנובמבר 2018 דרך האינסטגרם.

דיסקוגרפיה
----------

 ערך מורחב – **דיסקוגרפיה של ג'וס וורלד**  

|  |  |  |
| --- | --- | --- |
| מיני-אלבומים
* 2016: *Juiced Up The EP*
* 2016: *Twilight Zone EP*
* 2017: *Affliction*
* 2017: *Heartbroken in Hollywood 9 9 9*
* 2017: *JuiceWRLD 9 9 9*
* 2017: *BingeDrinkingMusic*
* 2017: *Nothings Different*
* 2018: *Too Soon..*
* 2018: *Up Next Session: Juice Wrld*
 | אלבומי אולפן
* 2018: *Goodbye & Good Riddance*
* 2019: *Death Race for Love*
* 2020: *Legends Never Die*
* 2021: *Fighting Demons*

מיקסטייפים
* 2015: *What Is Love?*
* 2018: *Wrld on Drugs* (ביחד עם פיוצ'ר)
 |  |

הופעות
------

### סיבובי הופעות

* 2018: *The WRLD Domination Tour*
* 2019: *The Nicki Wrld Tour* (ביחד עם ניקי מינאז')
* 2019: *The Death Race for Love Tour* (ביחד עם סקי מאסק דה סלאמפ גאד)

פרסים ומועמדויות
----------------

### פרס המוזיקה האמריקאית

| שנה | פרס | עבודה מועמדת | תוצאה |
| --- | --- | --- | --- |
| 2020 | אמן הראפ/היפ הופ המועדף | ג'וס וורלד | **זכייה** |

### פרסי ה-BET

| שנה | פרס | עבודה מועמדת | תוצאה |
| --- | --- | --- | --- |
| 2019 | האמן החדש הטוב ביותר | ג'וס וורלד | **מועמדות** |

### פרסי ההיפ הופ של ה-BET

| שנה | פרס | עבודה מועמדת | תוצאה |
| --- | --- | --- | --- |
| 2019 | אמן ההיפ הופ החדש הטוב ביותר | ג'וס וורלד | **מועמדות** |

### פרס המוזיקה של בילבורד

| שנה | פרס | עבודה מועמדת | תוצאה |
| --- | --- | --- | --- |
| 2019 | פרס המוזיקה של בילבורד לאמן החדש המוביל | ג'וס וורלד | **זכייה** |
| פרס המוזיקה של בילבורד לשיר ההוט 100 המוביל | **מועמדות** |
| פרס המוזיקה של בילבורד לאמן הראפ המוביל | **מועמדות** |
| שיר הסטרימינג המוביל (אודיו) | "Lucid Dreams" | **מועמדות** |
| שיר הסטרימינג המוביל (וידאו) | **מועמדות** |
| שיר הראפ המוביל | **מועמדות** |
| 2020 | אלבום הראפ המוביל | *Death Race for Love* | **מועמדות** |
| אמן הראפ המוביל | ג'וס וורלד | **מועמדות** |
| 2021 | האמן המוביל | ג'וס וורלד | **מועמדות** |
| הזמר המוביל | **מועמדות** |
| אמן הבילבורד 200 המוביל | **מועמדות** |
| אמן הראפ המוביל | **מועמדות** |
| זמר הראפ המוביל | **מועמדות** |
| אלבום הבילבורד 200 המוביל | *Legends Never Die* | **מועמדות** |
| אלבום הראפ המוביל | **מועמדות** |
| 2022 | אמן הבילבורד 200 המוביל | ג'וס וורלד | **מועמדות** |
| אמן הראפ המוביל | **מועמדות** |
| זמר הראפ המוביל | **מועמדות** |

### פרסי המוזיקה של iHeartRadio

| שנה | פרס | עבודה מועמדת | תוצאה |
| --- | --- | --- | --- |
| 2020 | אלבום ההיפ-הופ של השנה | *Death Race for Love* | **זכייה** |

### פרסי הווידאו-קליפים של MTV

| שנה | פרס | עבודה מועמדת | תוצאה |
| --- | --- | --- | --- |
| 2018 | שיר הקיץ הטוב ביותר | "Lucid Dreams" | **מועמדות** |
| 2020 | קליפ השנה | "Godzilla" (יחד עם אמינם) | **מועמדות** |
| קליפ ההיפ-הופ הטוב ביותר | **מועמדות** |

קישורים חיצוניים
----------------

ויקישיתוף מדיה וקבצים בנושא **ג'וס וורלד** בוויקישיתוף
* 

* אתר האינטרנט הרשמי של ג'וס וורלד
* ג'וס וורלד, ברשת החברתית פייסבוק

* ג'וס וורלד, ברשת החברתית אקס (טוויטר)

* ג'וס וורלד, ברשת החברתית אינסטגרם

* ג'וס וורלד, סרטונים בערוץ היוטיוב

* ג'וס וורלד, במסד הנתונים הקולנועיים IMDb (באנגלית)

* ג'וס וורלד, באתר אייטונס (באנגלית)

* ג'וס וורלד, באתר ספוטיפיי

* ג'וס וורלד, באתר סאונדקלאוד (באנגלית)

* ג'וס וורלד, באתר Last.fm (באנגלית)

* ג'וס וורלד, באתר AllMusic (באנגלית)

* ג'וס וורלד, באתר MusicBrainz (באנגלית)

* ג'וס וורלד, באתר דיזר

* ג'וס וורלד, באתר Discogs (באנגלית)

* ג'וס וורלד, באתר Songkick (באנגלית)

* ג'וס וורלד, באתר Genius

* ג'וס וורלד, באתר טיידל (באנגלית)
* ג'וס וורלד, באתר "Find a Grave" (באנגלית)

הערות שוליים
------------

1. 1 2  Juice WRLD, Spotify
2. 1 2  Listen to Juice WRLD’s New Album ‘Fighting Demons’ f/ Justin Bieber, Polo G, and More, Complex (באנגלית)
3. ↑  Coscarelli, Joe; Garcia, Sandra E. (8 בדצמבר 2019). "Juice WRLD, Rising Rap Artist, Dies at 21". *הניו יורק טיימס*. ארכיון מ-8 בדצמבר 2019. נבדק ב-9 בדצמבר 2019. `{{cite news}}`:  (עזרה)
4. 1 2  "Juice Wrld's music is confusing but popular". *Gulf Times*. 30 ביולי 2018. אורכב מ-המקור ב-20 באוגוסט 2018. נבדק ב-20 באוגוסט 2018. `{{cite news}}`:  (עזרה)
5. ↑  "Chicago Rapper Juice WRLD Suffers 'Medical Emergency', Dies At 21". Patch. 8 בדצמבר 2019. ארכיון מ-5 בפברואר 2020. נבדק ב-7 באוגוסט 2020. `{{cite web}}`:  (עזרה)
6. ↑  No Jumper (7 במרץ 2018), *Juice Wrld Exposed!*, YouTube, ארכיון מ-5 באפריל 2018, נבדק ב-20 במאי 2018 `{{citation}}`:  (עזרה)
7. ↑  "Juice WRLD and the evolution of 'emo-rap'". *88Nine Radio Milwaukee*. ארכיון מ-20 באוגוסט 2018. נבדק ב-20 באוגוסט 2018. `{{cite news}}`:  (עזרה)
8. 1 2  Durtty Daily (18 ביולי 2018), *Juice Wrld Shares Some of His Biggest Influences in Music & His Name Before He Was Juice Wrld.*, YouTube, ארכיון מ-27 באפריל 2020, נבדק ב-20 באוגוסט 2018 `{{citation}}`:  (עזרה)
9. ↑  "How 19-Year-Old Juice WRLD Scored a $3 Million Record Deal Without a Plan". *Complex*. ארכיון מ-12 ביוני 2018. נבדק ב-7 ביוני 2018. `{{cite web}}`:  (עזרה)
10. ↑  Ware, Tajah (20 בספטמבר 2017). "An Interview with Juice Wrld". *Elevator*. ארכיון מ-16 באפריל 2018. נבדק ב-6 במאי 2018. `{{cite web}}`:  (עזרה)
11. ↑  Caramanica, Jon (2018-07-25). "The Chart-Topping Deep Feelings of Juice WRLD (Published 2018)". *The New York Times* (באנגלית אמריקאית). ISSN 0362-4331. נבדק ב-2020-12-07.
12. ↑  *TOO MUCH CASH (PROD. NICK MIRA)* (באנגלית), נבדק ב-2020-12-07
13. ↑  Galil, Leor (19 במרץ 2018). "Tracking the astronomical rise of Chicagoland rapper Juice Wrld". *Chicago Reader*. ארכיון מ-21 במאי 2018. נבדק ב-20 במאי 2018. `{{cite news}}`:  (עזרה)
14. ↑  Chesman, Donna-Claire. "Juice WRLD on SoundCloud Rapper Title: "It's Just Not What People Think It Is"". *DJBooth*. ארכיון מ-24 במרץ 2019. נבדק ב-15 במרץ 2019. `{{cite web}}`:  (עזרה)
15. ↑  "HITS Daily Double : Rumor Mill – Juice Wrld Goes Viral at Spotify". *Hits Daily Double*. ארכיון מ-16 בדצמבר 2019. נבדק ב-15 במרץ 2019. `{{cite web}}`:  (עזרה)
16. ↑  Lyrical Lemonade, www.lyricallemonade.com
17. ↑  Leor Galil, Tracking the astronomical rise of Chicagoland rapper Juice Wrld, Chicago Reader (באנגלית)
18. ↑  Juice WRLD Signs With Interscope, Billboard (באנגלית)
19. ↑  *Listen to "All Girls Are the Same" by Juice WRLD* (באנגלית), נבדק ב-2020-12-07
20. ↑  Juice WRLD Debuts Two Songs On Billboard Hot 100 Chart, HotNewHipHop (באנגלית)
21. ↑  Juice WRLD Returns With Clip For "Lucid Dreams", HotNewHipHop (באנגלית)
22. ↑  Cardi B Becomes First Female Rapper With Two Billboard Hot 100 No. 1s, as 'I Like It', With Bad Bunny & J Balvin, Follows 'Bodak Yellow' to the Top, Billboard (באנגלית)
23. ↑  Caramanica, Jon (2018-07-25). "The Chart-Topping Deep Feelings of Juice WRLD (Published 2018)". *The New York Times* (באנגלית אמריקאית). ISSN 0362-4331. נבדק ב-2020-12-07.
24. ↑  Juice WRLD, Billboard
25. ↑  Mojica, Nick (20 ביוני 2018). "Juice Wrld Pays Tribute to XXXTentacion & Lil Peep With New Songs - XXL". *XXL*. נבדק ב-12 בדצמבר 2019. `{{cite web}}`:  (עזרה)
26. ↑  "Juice WRLD – "Wasted" ft. Lil Uzi Vert: Listen". *Spin*. 10 ביולי 2018. ארכיון מ-20 באוגוסט 2018. נבדק ב-20 באוגוסט 2018. `{{cite news}}`:  (עזרה)
27. ↑  "Juice WRLD Announces 'WRLD Domination' Tour Dates". *HotNewHipHop*. ארכיון מ-14 באוגוסט 2018. נבדק ב-20 באוגוסט 2018. `{{cite news}}`:  (עזרה)
28. ↑  "Travis Scott releases ASTROWORLD: From Frank Ocean to The Weeknd, who features on his new album?". *The Independent*. ארכיון מ-20 באוגוסט 2018. נבדק ב-20 באוגוסט 2018. `{{cite news}}`:  (עזרה)
29. ↑  "Everyone who features on Travis Scott's new album Astroworld". *Metro*. 3 באוגוסט 2018. ארכיון מ-20 באוגוסט 2018. נבדק ב-20 באוגוסט 2018. `{{cite news}}`:  (עזרה)
30. ↑  "Travis Scott Chart History". *Billboard*. ארכיון מ-26 בספטמבר 2018. נבדק ב-20 באוגוסט 2018. `{{cite news}}`:  (עזרה)
31. ↑  "Juice WRLD Makes Late Night Television Debut With Starry 'Lucid Dreams' Performance On 'Kimmel': Watch". *Billboard*. ארכיון מ-21 באוגוסט 2018. נבדק ב-20 באוגוסט 2018. `{{cite news}}`:  (עזרה)
32. ↑  "Future and Juice WRLD Link Up for 'Fine China'". *Complex*. ארכיון מ-16 באוקטובר 2018. נבדק ב-17 באוקטובר 2018. `{{cite web}}`:  (עזרה)
33. ↑  Stavropoulos, Laura (10 בדצמבר 2018). "Nicki Minaj, Lil Wayne And Others Appear On Spider-Man Soundtrack". *uDiscover Music*. Universal Music Group. ארכיון מ-9 בדצמבר 2019. נבדק ב-9 בדצמבר 2019. `{{cite web}}`:  (עזרה)
34. ↑  "Ski Mask the Slump God and Juice Wrld's 'Evil Twins' Project to Arrive in 2019". *XXL*. ארכיון מ-10 בינואר 2019. נבדק ב-7 בינואר 2019. `{{cite web}}`:  (עזרה)
35. ↑  Renshaw, David. "Nicki Minaj confirms Juice WRLD will replace Future on her European tour". *The Fader*. Andy Cohn. אורכב מ-המקור ב-10 במאי 2019. נבדק ב-9 בדצמבר 2019. `{{cite web}}`:  (עזרה)
36. ↑  Juice WRLD Dead at 21 After Seizure in Chicago, Final Moments Captured, TMZ (באנגלית)
37. ↑  הראפר המבטיח ג'וס וורלד מת בגיל 21, באתר mako, ‏2019-12-08
38. ↑  Stream Eminem's Surprise Album 'Music to Be Murdered By' f/ Juice WRLD, Ed Sheeran, Royce da 5'9", and More, Complex (באנגלית)
39. ↑  "Juice WRLD". *Billboard*. ארכיון מ-27 במרץ 2020. נבדק ב-22 באפריל 2020. `{{cite web}}`:  (עזרה)
40. ↑  "Juice Wrld | full Official Chart history". Official Charts Company. ארכיון מ-28 במאי 2020. נבדק ב-27 במאי 2020. `{{cite web}}`:  (עזרה)
41. ↑  Login • Instagram, www.instagram.com
42. ↑  McIntyre, Hugh. "Juice WRLD Posthumously Scores Another Big Hit With His 'Suicidal' Remix". *Forbes*. ארכיון מ-28 במרץ 2020. נבדק ב-14 באפריל 2020. `{{cite web}}`:  (עזרה)
43. ↑  Login • Instagram, www.instagram.com
44. ↑  Aleia WoodsUpdated: April 23, 2020, Juice Wrld's First Posthumous Single to Be Released Tonight, XXL Mag (באנגלית)
45. ↑  *Juice WRLD - Righteous (Official Video)* (באנגלית), YouTube, ארכיון מ-24 באפריל 2020, נבדק ב-24 באפריל 2020 `{{citation}}`:  (עזרה)
46. ↑  Norris, John (16 ביוני 2020). "The Kid LAROI Talks 'Go' Collab With 'Big Brother' Juice WRLD & Relationship-Fueled 'F--k Love' Project". *Billboard*. ארכיון מ-25 ביוני 2020. נבדק ב-22 ביוני 2020. `{{cite web}}`:  (עזרה)
47. ↑  Login • Instagram, www.instagram.com
48. ↑  Juice WRLD's Posthumous Album 'Legends Never Die' Receives Release Date, HYPEBEAST
49. ↑  Fu, Eddie. "Juice WRLD's Estate Announces New Album 'Legends Never Die' & Drops "Life's A Mess" With Halsey". *Genius* (באנגלית). ארכיון מ-7 ביולי 2020. נבדק ב-10 ביולי 2020. `{{cite web}}`:  (עזרה)
50. 1 2  DaBaby's 'Rockstar' No. 1 on Hot 100 For Sixth Week, Juice WRLD Becomes Third Act Ever With Five Songs in Top 10 Simultaneously, Billboard (באנגלית)
51. ↑  Johnson, Zoe. "Hear Juice Wrld and The Weeknd's New Song "Smile"". *XXL Mag* (באנגלית). ארכיון מ-16 בספטמבר 2020. נבדק ב-7 באוגוסט 2020. `{{cite web}}`:  (עזרה)
52. ↑  Hunt, El (6 באוגוסט 2020). "Juice WRLD's posthumous collaboration with The Weeknd fulfils late rapper's pipe-dream". *NME*. אורכב מ-המקור ב-10 באוגוסט 2020. נבדק ב-10 באוגוסט 2020. `{{cite web}}`:  (עזרה)
53. ↑  Richards, Will (23 באוקטובר 2020). "A new Juice WRLD posthumous album is currently in the works". *NME*. נבדק ב-27 באוקטובר 2020. `{{cite web}}`:  (עזרה)
54. ↑  Al Newstead, First Spin: Benny Blanco shares posthumous Juice WRLD collab 'Real Shit', triple j, ‏2020-12-02 (באנגלית)
55. ↑  The Kid LAROI Drops "Reminds Me of You" With Posthumous Juice WRLD Vocals, Complex (באנגלית)
56. ↑  Zoe Haylock, Juice WRLD’s Final Music Video, ‘Bad Boy’ With Young Thug, Drops, Vulture, ‏2021-01-15 (באנגלית אמריקאית)
57. ↑  DJ Scheme Drops Juice WRLD and Carlton's "Buck 50" Track, Complex (באנגלית)
58. ↑  @DJSCHEME\_, I apologize.. For those who are here for this experience thank you. Twitter, ‏2 בדצמבר 2020
59. ↑  The Weeknd Leads All Finalists for the 2021 Billboard Music Awards: See the Full List, Billboard (באנגלית)
60. ↑  Charts, Billboard
61. ↑  Hot 100 Songs - Decade-End, Billboard
62. ↑  Billboard 200 - Decade-End, Billboard
63. ↑  Top Artists - Decade-End, Billboard
64. ↑  *Migos Feat. Juice WRLD - Anti Social (Official Audio)*, נבדק ב-2021-10-01
65. ↑  *Maroon 5 - Can't Leave You Alone ft. Juice WRLD (Official Lyric Video)*, נבדק ב-2021-10-01
66. ↑  *Trippie Redd – Matt Hardy 999 Ft. Juice WRLD (Official Lyric Video)*, נבדק ב-2021-10-01
67. ↑  999.club, The Party Never Ends. Coming Soon. www.instagram.com
68. ↑  *Music Box: Official Teaser | HBO*, נבדק ב-2021-10-01
69. ↑  999.club, Breaking!, instagram
70. ↑  999family, The party is about to start!, instagram
71. ↑  999family, [ BREAKING:
@lilbibby\_ deleted his announcement tweet.], instagram
72. ↑  The Party Never Ends Pushed Back, instagram
73. ↑  *Juice WRLD: Into the Abyss | Official Teaser | HBO*, נבדק ב-2021-11-27
74. ↑  juicewrld999, Fighting Demons. The album. 12/10. #lljw, www.instagram.com
75. ↑  Listen to the new Juice WRLD song "Already Dead", The FADER (באנגלית)
76. ↑  , Twitter
77. ↑  Jude Dry, Jude Dry, AFI FEST Full Lineup: 2021 Festival Adds ‘The Power of the Dog,’ ‘Parallel Mothers,’ and More, IndieWire, ‏2021-10-19 (באנגלית)
78. ↑  999.club, [ Juice WRLD Day
December 9th
United Center | Chicago

	1. lljw🕊]
79. ↑  *Juice WRLD & Justin Bieber - Wandered To LA (Official Trailer)*, נבדק ב-2021-12-03
80. ↑  *Juice WRLD: Into the Abyss | Official Trailer | HBO*, נבדק ב-2021-12-03
81. ↑  Althea Legaspi, Althea Legaspi, Hear Juice WRLD's 'Wandered to LA' Featuring Justin Bieber, Rolling Stone, ‏2021-12-03 (באנגלית אמריקאית)
82. ↑  Juice WRLD's 'Burn' Track Receives a Music Video, HYPEBEAST, ‏2021-12-10
83. ↑  The New Juice WRLD Documentary Is a Candid Look at a Brilliant, Troubled Artist, Complex (באנגלית)
84. ↑  Althea Legaspi, Althea Legaspi, Juice WRLD Battles Inner and Intergalactic Demons in 'Cigarettes,' 'Go Hard 2' Videos, Rolling Stone, ‏2022-02-02 (באנגלית אמריקאית)
85. ↑  Juice WRLD’s ‘Fighting Demons (Digital Deluxe Edition)’ Adds New Song "Sometimes" and 4 Previously Released Tracks, Complex (באנגלית)
86. ↑  Marshmello unveils visual for "Bye Bye" with Juice WRLD, REVOLT (באנגלית אמריקאית)
87. ↑  *Juice WRLD & Marshmello – Bye Bye*, נבדק ב-2022-10-14
88. ↑  marshmello ב, באתר TikTok
89. ↑  marshmello ב, באתר TikTok
90. ↑  marshmello on Instagram: "I can’t wait for the world to hear all the music we made together. Your legacy will live forever #LLJW", Instagram (באנגלית)
91. ↑  Juice WRLD Says Travis Scott Is His Biggest Inspiration, Wants To Collaborate, HotNewHipHop (באנגלית)
92. ↑  Juice Wrld’s music is confusing but popular, web.archive.org, ‏2018-08-20
93. ↑  It's All Authentic: An Interview With Juice WRLD, Complex (באנגלית)
94. ↑  NardwuarServiette, Nardwuar vs. Juice WRLD, YouTube, ‏12 ביוני 2018
95. 1 2  '808s & Heartbreak' Turns 10: Engineer Anthony Kilhoffer Looks Back at Kanye West's Most Influential Album, Billboard (באנגלית)
96. ↑  Juice WRLD Reveals The Origin Of His Name & His Major Influences, HotNewHipHop (באנגלית)
97. ↑  Juice WRLD And SoundCloud Rap's Toxic Masculinity, Stereogum, ‏2018-06-13 (באנגלית)
98. 1 2 3  Juice WRLD Talks "Lucid Dreams" and Emo Rap | HYPEBEAST, web.archive.org, ‏2019-11-09
99. 1 2  Juice WRLD is Setting Himself Apart by Embracing Rap's Trends and Traditions, Complex (באנגלית)
100. ↑  Celebrities Talk About Juice WRLD (Eminem, Roddy Ricch, Lil Dicky & more), YouTube, ‏6 במרץ 2020
101. ↑  2019 Billboard Music Awards Winners: The Complete List, Billboard (באנגלית)
102. ↑  A. B. C. News, List of winners at the 2020 American Music Awards, ABC News (באנגלית)
103. ↑  DaBaby's 'Rockstar' No. 1 on Hot 100 For Sixth Week, Juice WRLD Becomes Third Act Ever With Five Songs in Top 10 Simultaneously, Billboard (באנגלית)
104. ↑  Associated Press, Juice WRLD’s posthumous album has biggest sales week this year, Chicago Sun-Times, ‏2020-07-20 (באנגלית)
105. ↑  IRL: Juice WRLD Opens Up About Leading The Next Generation & Giving Back With Beat Of My City, Genius (באנגלית)
106. ↑  Genius, Juice WRLD Opens Up About Leading The Next Generation & Giving Back With Beat Of My City | IRL, YouTube, ‏8 בנובמבר 2019
107. ↑  History | 100 Black Men of Chicago, ‏2017-01-13 (באנגלית אמריקאית)
108. ↑  theurbangeeks, About Us | Live Free 999, ‏2020-08-18 (באנגלית אמריקאית)
109. ↑  Live Free 999, www.instagram.com
110. ↑  Jem Aswad, Jem Aswad, Juice WRLD’s Charity Donates Instruments to His Childhood School, Variety, ‏2020-10-06 (באנגלית אמריקאית)
111. ↑  Caramanica, Jon (2018-07-25). "The Chart-Topping Deep Feelings of Juice WRLD (Published 2018)". *The New York Times* (באנגלית אמריקאית). ISSN 0362-4331. נבדק ב-2020-12-28.
112. ↑  Coscarelli, Joe; Garcia, Sandra E. (2019-12-08). "Juice WRLD Dies at 21; Chicago Rapper Whose Star Was on the Rise (Published 2019)". *The New York Times* (באנגלית אמריקאית). ISSN 0362-4331. נבדק ב-2020-12-28.
113. ↑  Live Free 999, Entertainment Industry Foundation (באנגלית)
114. ↑  "allylotti: "only we kno, www.instagram.com
115. ↑  Facebook, www.facebook.com
116. ↑  A. B. C. News, List of winners at the 2020 American Music Awards, ABC News (באנגלית)
117. ↑  Here Are All the Winners From the 2019 BET Awards, Billboard (באנגלית)
118. ↑  Hip Hop Awards 18 Nominees, BET.com
119. ↑  2019 Billboard Music Awards Winners: The Complete List, Billboard (באנגלית)
120. ↑  Post Malone Leads 2020 Billboard Music Awards Nominations With 16: Full List, Billboard (באנגלית)
121. ↑  Here Are All the Winners From the 2021 Billboard Music Awards, Billboard (באנגלית)
122. ↑  HipHopDX- , The Weeknd, Doja Cat & Drake Lead 2022 Billboard Music Award Nominees, HipHopDX, ‏2022-04-09 (באנגלית)
123. ↑  2020 iHeartRadio Music Awards Winners: See The Full List, iHeartRadio (באנגלית)
124. ↑  Here Are All the Winners From the 2020 MTV VMAs, Billboard (באנגלית)

| ג'וס וורלד |
| --- |
| דיסקוגרפיה • וידאוגרפיה • פרסים ומועמדויות • סיבובי הופעות • שירים |
| אלבומי אולפן | *Goodbye & Good Riddance* • *Death Race for Love* • *Legends Never Die* |
| מיני-אלבומים | *Juiced Up The EP* • *Twilight Zone EP* • *Affliction* • *Heartbroken in Hollywood 9 9 9* • *JuiceWRLD 9 9 9* • *BingeDrinkingMusic* • *Nothings Different* • *Too Soon..* • *Up Next Session: Juice Wrld* |
| מיקסטייפים | *What Is Love?* • *Wrld on Drugs* |
| סיבובי הופעות | *The WRLD Domination Tour* • *The Nicki Wrld Tour* • *The Death Race for Love Tour* |

| ג'וס וורלד – שירים |
| --- |
| *Goodbye & Good Riddance* | "All Girls Are the Same" • "Lucid Dreams" • "Wasted" • "Armed and Dangerous" • "Black & White" • "Lean wit Me" • "I'll Be Fine" • "Used To" • "Candles" • "Scared of Love" • "Hurt Me" • "I'm Still" • "End of the Road" • "Long Gone" |
| *Death Race for Love* | "Empty" • "Maze" • "HeMotions" • "Demonz (Interlude)" • "Fast" • "Hear Me Calling" • "Big" • "Robbery" • "Flaws and Sins" • "Feeling" • "Syphilis" • "Who Shot Cupid?" • "Ring Ring" • "Desire" • "Out My Way" • "The Bees Knees" • "On God" • "10 Feet" • "Won't Let Go" • "She's the One" • "Rider" • "Make Believe" |
| *Legends Never Die* | "Conversations" • "Titanic" • "Bad Energy" • "Righteous" • "Blood on My Jeans" • "Smile" • "Tell Me U Luv Me" • "Hate the Other Side" • "Life's a Mess" • "Come & Go" • "I Want It" • "Fighting Demons" • "Wishing Well" • "Screw Juice" • "Up Up and Away" • "Stay High" • "Can't Die" • "Man of the Year" |
| השתתפות בסינגלים | "Roses" • "Hate Me" • "Godzilla" |
| שירים אחרים | "Bad Boy" |

| פרס המוזיקה האמריקאית לאמן הראפ/היפ-הופ האהוב ביותר |
| --- |
| 

|  |
| --- |
| די ג'יי ג'אזי ג'ף והפרש פרינס (1989) ‏•‏‏ אם סי האמר (1990) ‏•‏‏ אם סי האמר (1991) ‏•‏‏ אם סי האמר (1992) ‏•‏‏ סיר מיקס-א-לוט (1993) ‏•‏‏ ד"ר דרה (1994) ‏•‏‏ סנופ דוג (1995) ‏•‏‏ קוליו (1996) ‏•‏‏ טופאק שאקור (1997) ‏•‏‏ Bone Thugs-n-Harmony‏ (1998) ‏•‏‏ מאסטר פי (1999) ‏•‏‏ DMX ‏(2000) ‏•‏‏ ד"ר דרה (2001) ‏•‏‏ נלי (2002) ‏•‏‏ אמינם / מרי ג'יי בלייג' (2003) ‏•‏‏ 50 סנט / מיסי אליוט (2003) ‏•‏‏ ג'יי-זי (2004) ‏•‏‏ אמינם / מיסי אליוט (2005) ‏•‏‏ אמינם (2006) ‏•‏‏ T.I.‏ (2007) ‏•‏‏ קניה וסט (2008) ‏•‏‏ ג'יי-זי (2009) ‏•‏‏ אמינם (2010) ‏•‏‏ ניקי מינאז' (2011) ‏•‏‏ ניקי מינאז' (2012) ‏•‏‏ מאקלמור וראיין לואיס (2013) ‏•‏‏ איגי אזליה (2014) ‏•‏‏ ניקי מינאז' (2015) ‏•‏‏ דרייק (2016) ‏•‏‏ דרייק (2017) ‏•‏‏ קארדי בי (2018) ‏•‏‏ קארדי בי (2019) ‏•‏‏ ג'וס וורלד / ניקי מינאז' (2020) ‏•‏‏ דרייק / מייגן די סטליון (2021) ‏•‏‏ קנדריק לאמאר / ניקי מינאז' (2022) |

 |

| פרס המוזיקה של בילבורד לאמן החדש המוביל |
| --- |
| 

|  |
| --- |
| אייס אוף בייס (1994) ‏•‏‏ ריל מקוי (1995) ‏•‏‏ ספייס גירלז (1997) ‏•‏‏ נקסט (1998) ‏•‏‏ בריטני ספירס (1999) ‏•‏‏ סיסקו (2000) ‏•‏‏ לייפהאוס ואשלי סימפסון (2001) ‏•‏‏ 50 סנט (2003) ‏•‏‏ קניה וסט ואלישה קיז (2004) ‏•‏‏ גוון סטפאני (2005) ‏•‏‏ כריס בראון (2006) ‏•‏‏ ג'סטין ביבר (2011) ‏•‏‏ ויז קאליפה (2012) ‏•‏‏ ואן דיירקשן (2013) ‏•‏‏ לורד (2014) ‏•‏‏ סם סמית' (2015) ‏•‏‏ פטי ואפ (2016) ‏•‏‏ זאין (2017) ‏•‏‏ חאליד (2018) ‏•‏‏ ג'וס וורלד (2019) ‏•‏‏ בילי אייליש (2020) ‏•‏‏ פופ סמוק (2021) ‏•‏‏ אוליביה רודריגו (2022) ‏•‏‏ זאק בריאן (2023) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17864926w (data)
* GND: 1201263891
* ISNI: 0000 0004 6532 2609
* LCCN: no2019021892
* MusicBrainz: 4e4ebde4-0c56-4dec-844b-6c73adcdd92d
* VIAF: 949155044809772520003
* WorldCat: lccn-no2019021892

 |